Diari Oficial de la Generalitat Valenciana


Sumari del DOGV 5388, del 15-11-2006 (2006/13689)

ORDE de 7 novembre de 2006, per la qual es convoca les comunitats de regants i altres entitats de reg perquè formulen les seues propostes, en relació amb el foment de la utilització racional de l'aigua en aprofitaments hidràulics i regadius, per a l'exercici de 2007.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5388

Data del DOGV
:   15-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/13530


Data del document
:   07-11-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda pública
    * suport econòmic
    * utilització de l'aigua
    * ajuda a l'agricultura
    * agrupació de productors agraris
    * irrigació
    * ordenació hidroagrícola

ORDE de 7 novembre de 2006, per la qual es convoca les comunitats de regants i altres entitats de reg perquè formulen les seues propostes, en relació amb el foment de la utilització racional de l'aigua en aprofitaments hidràulics i regadius, per a l'exercici de 2007. [2006/13178]  
En l'Orde de 27 de desembre de 2004, de la Conselleria d'Agricultura, Pesca i Alimentació, s'aprovaven les bases reguladores per a la concessió d'ajudes a les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius; s'acomplixen així les disposicions de l'apartat 2 de l'article 9 de la Llei 38/2003, de 17 de novembre, General de Subvencions.  
D'altra banda, i segons s'establix en l'apartat 2 de l'article 23 de la mateixa llei, la iniciació del procediment de concessió de les ajudes es realitzarà per mitjà de convocatòria aprovada per l'òrgan competent.  
En virtut d'això i, fent ús de les facultats que tinc atribuïdes,   
ORDENE  
Primer  
Convocar les comunitats de regants i altres entitats de reg perquè puguen sol·licitar les ajudes regulades en l'Orde de 27 de desembre de 2004, d'esta conselleria, publicada en el DOGV núm. 4.915, de 31 de desembre de 2004.  
Segon  
Les subvencions es concediran a càrrec dels crèdits del programa 531.10, capítol 7, línia T0169, .Racionalització de l'ús de l'aigua per a reg..  
L'import global màxim quedarà fixat en l'orde que oportunament es publicarà, en funció dels pressuposts que s'aproven amb esta finalitat.  
No obstant això, s'estima que l'import global màxim per a 2007 i la seua distribució per anualitats seran els següents:  
Any 2007 1.000.000 €  
Any 2008 2.843.000 €  
Any 2009 6.533.000 €  
Any 2010 3.170.000 €  
Any 2011 37.596.004 €  
Tercer  
La subvenció té la finalitat de consolidar i modernitzar els regadius de la Comunitat Valenciana, alhora que es promouen pràctiques de cultiu en comú.  
Seran obres subvencionables totes les que contribuïsquen a l'optimització de l'ús i gestió dels recursos hídrics, per mitjà de la implantació del reg localitzat, l'increment de la capacitat d'embassament, l'estalvi d'aigua, l'augment de l'eficiència en la seua utilització i la millora de la rendibilitat de les explotacions agràries.  
Quart  
Les entitats de reg podran presentar una única sol·licitud de subvenció per a les seues obres. Juntament amb la sol·licitud s'ompliran els documents que es demanen en esta i que es detallen en l'annex de l'Orde de 27 de desembre de 2004.  
Igualment, els sol·licitants hauran d'aportar una declaració responsable, en els termes establits en l'article 13.7 de la Llei 38/2003, General de Subvencions, a fi d'acreditar que es troben en situació d'obtindre la condició de beneficiaris de les ajudes.  
La presentació de la sol·licitud per part del beneficiari comportarà l'autorització a l'òrgan gestor per a demanar els certificats de trobar-se al corrent de les obligacions fiscals (Agència Tributària i Generalitat) i davant de la Seguretat Social.  
Esta sol·licitud es presentarà a les direccions territorials de la Conselleria d'Agricultura, Pesca i Alimentació, sense perjudici de les disposicions de l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinqué  
La concessió de subvencions s'efectuarà en règim de concurrència competitiva, i serà el conseller l'òrgan competent per a la resolució, a proposta de la Direcció General de Regadius i Infraestructures Agràries.  
Sisé  
El termini de presentació de sol·licituds serà d'un mes, comptador des de l'endemà d'entrada en vigor d'esta orde.  
Seté  
Els criteris de valoració de sol·licituds i terminis de resolució i notificació i de presentació de certificats d'obra són els que s'indiquen en l'Orde de 27 de desembre de 2004.  
Huité  
La concessió de les ajudes previstes en esta orde està condicionada a l'existència de crèdit adequat i suficient per a això en els pressuposts de la Generalitat de l'exercici de 2007, segons les disposicions de l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto.  
Tots els actes dictats s'entendran condicionats al fet que, quan es dicte la resolució de les subvencions, persistisquen les mateixes circumstàncies, de fet i de dret, existents en el moment en què es van produïts estos actes.  
Nové  
Esta orde entrarà en vigor l'endemà de la publicació en el Diari Oficial de la Generalitat.  
Deu  
Contra este acte administratiu podrà interposar-se, en el termini d'un mes des de la seua publicació, un recurs de reposició davant del conseller d'Agricultura, Pesca i Alimentació, o bé directament, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 7 novembre de 2006  
El Conseller d'Agricultura, Pesca i Alimentació  
Juan Gabriel Cotino Ferrer